
COMUNA TUDOR VLADIMIRESCU 
CONSILIUL LOCAL

Regulamentul privind înhumarea persoanelor decedate pe raza comunei Tudor Vladimirescu, cu sau fără aparținători sau persoane obligate să dispună în legătură cu înmormântarea și a cadavrelor cu identitate necunoscută

I. Modalitățile de identificare a cazurilor și de soluționare a situațiilor identificate
În anul 2025, Compartimentul de Asistență Socială Tudor Vladimirescu înregistreaza deja două cazuri de persoane internate in centre sociale, fără aparținatori legali sau pentru care aparținătorii legali nu vor putea îndeplini obligațiile familiale cu privire la înhumare.   
            Compartimentul de Asistență Socială Tudor Vladimirescu ia la cunoștință despre aceste cazuri urmare sesizărilor primite din partea Spitalului Județean de Urgență sau Serviciului Județean de Medicină Legală Braila.
Categorii de persoane decedate care fac obiectul prezentului referat:
a) Fără rude, aparținatori legali sau alte persoane obligate să dispună în legătură cu
înmormântarea;
b) Ai căror rude/aparținatori legali, persoane obligate să dispună în legătură cu
înmormântarea se găsesc într-un loc necunoscut ori nu își îndeplinesc obligația din
următoarele motive:
- Se află în altă localitate/țară;
- Starea de sănătate este precară;
- Nu dispune de resurse financiare sau acestea sunt insuficiente;
- Refuză din diverse motive să îndeplinească demersurile;
- Alte cauze temeinic justificate.
II. Procedura de acordare a serviciului
Urmare sesizării primite din partea Spitalului Județean de Urgență sau a Serviciului Județean de Medicină Legală Braila, Compartimentul de Asistență Socială Tudor Vladimirescu verifică dacă persoana decedată are sau nu rude, aparținatori legali sau alte persoane obligate să dispună în legătură cu înmormântarea, având la bază cercetărilor efectuate de organele abilitate.
Dacă în urma verificărilor, se constată că este incident în unul din cazurile menționate mai sus,se împuternicește o persoana din cadrul Compartimentul Asistenta Sociala Tudor Vladimirescu cu scopul de a reprezenta interesele instituției în relația cu Spitalul Județean de Urgență, Serviciul Județean de Medicină Legală Braila, Compartimentul Registrul Agricol si Stare CivilaTudor Vladimirescu, alte instituții.
În scopul declarării decesului, certificatului medical constatator al decesului, actul de identitate sau procesul-verbal de stabilire a datelor de stare civilă sunt depuse la Compartimentul Registrul Agricol si Stare Civila Tudor Vladimirescu pentru eliberarea adeverinței de înhumare.
În vederea eliberării adeverinței de înhumare, pentru persoanele al căror deces este declarat la
mai mult de 48 de ore de la data decesului, se impune emiterea documentului prin care se autorizează înregistrarea tardivă a decesului și înhumarea cadavrului.
Reprezentantul Compartimentul Asistenta Sociala Tudor Vladimirescu se va ocupa de solicitarea unui ajutor de urgență pentruînmormântarea defunctului și efectuarea cumpărăturilor necesare înmormântării constând în articole de îmbracaminte (costum, pantofi, cămașă, lenjerie intimă,etc).
Reprezentantul Compartimentul Asistenta Sociala Tudor Vladimirescu va comunica Bisericii Tudor Vladimirescu să asigure cele necesare în vederea înhumării defunctului (repartizarea unui loc de înhumare și săparea gropii, orice altă activitate necesară înmormântării).
Ulterior, persoana desemnată va face demersurile pentru intervenția firmei de prestări servicii
de înhumare, care se va ocupa de înmormântarea propriu-zisă (confecționarea sicriului și a însemnului religios cu înscrierea numelui decedatului și a anului decesului, transportul la cimitir, oficierea slujbei de înhumare, orice altă prestație necesară legată de înmormântare). Firma de servicii funerare va emite factură fiscală în vederea decontării.
Compartimentul Asistenta Sociala Tudor Vladimirescu va ține legătura cu Compartimentul Registrul Agricol si Stare Civila Tudor Vladimirescu pentru comunicarea listei defuncților pentru care aparținătorii au solicitat eliberarea certificatelor de deces, ulterior efectuării înhumării. Tuturor solicitanților de certificate de deces li se va comunica faptul că defuncții au fost înhumați de Compartimentul de Asistență Socială Tudor Vladimirescu, din bugetul local și în cazul în care se gasesc aparținători, acestia sunt obligați să restituie contravaloarea prestării acestor servicii funerare, fiind totodată direcționați să se adreseze acestei instituții. În cazul în care aparținătorii nu achită valoarea cheltuielilor cu înmormântarea, Compartimentul de Asistență Socială Tudor Vladimirescu va efectua demersurile necesare și legale în vederea recuperării lor.

